Han var søn af [[snedker]]svend Adam Gottlieb Probsthayn og Christiane Nielsdatter Kronenberg. Han uddannede sig ved [[Det Kongelige Danske Kunstakademi|Kunstakademiet]] i København, blev i [[1785]] elev af modelskolen og vandt i [[1787]] den lille, i [[1789]] den store sølvmedalje. På samme tid var han [[Nicolai Abildgaard]]s elev og hørte tilligemed [[Heinrich Grosch]] og [[C.D. Fritzsch]] til den unge [[Bertel Thorvaldsen]]s nærmeste omgangs­venner. I de følgende år udstillede han jævnlig kopier efter ældre mestre, i [[1795]], som det synes, et originalt ''"historisk Maleri"''. Hans tegnestil lå dog tættere på [[Johannes Wiedewelt]]s end på Abildsgaards. Imid­lertid havde han nogle gange forgæves konkurreret til den lille guldmedalje, men da han i 1795 konkurrerede om opgaven ''Elias opvækker enkens søn'', blev den store guld­medalje tilkendt ham, uden at han tidligere havde vundet den lille. Kort efter tilstod Akademiet ham 100 [[rigsdaler]] årligt til at studere for (februar 1796); men da han den [[4. april]] samme år blev udnævnt til [[informator]] i den første frihåndstegneskole, måtte han atter give afkald på denne understøttelse; året efter rykkede han op til at blive lærer i den anden frihåndstegneskole, og i denne stilling forblev han til sin død.
Personbillede_savnes Kunst Historiemalere Historie Maleri Organisationer Uddannelsesinstitutioner